மற்றவர்களிடம் கை கட்டி வேலை பார்ப்பதை விட மற்றவர்களுக்கு வேலை கொடுக்கும் அளவுக்குச் சுயதொழிலில் ஈடுபடுவதையே விரும்புவீர்கள். எதிலும் வெளிப்படையாக இருப்பீர்கள். உள்ளதை உள்ளபடியே பேசுவீர்கள். மற்றவர்கள் உங்கள் விஷயத்தில் தலையிடுவதை விரும்ப மாட்டீர்கள். கலைகளைக் கற்பதிலும் ஆராய்ச்சி செய்வதிலும் நாட்டம் கொண்டிருப்பீர்கள். தன்னம்பிக்கை மிக்கவர்களாக இருப்பீர்கள். திருமணத்தைப் பொறுத்தவரை காதல் திருமணத்துக்கே முன்னுரிமை தருவீர்கள். விதவிதமான வாகனங்களை வாங்குவதில் விருப்பம் கொண்டிருப்பீர்கள். குறிப்பிட்ட வயதுக்குப் பிறகு ஆன்மிகத்தில் நாட்டம் அதிகரிக்கும். அதனால், குடும்பத்தில் அவ்வளவாக அக்கறை கொள்ளமாட்டீர்கள். புராண, இதிகாசங்களிலும், சாஸ்திரங்களிலும் தேர்ச்சி பெற்றிருப்பீர்கள்.